Nana Aba Anamoah

Nana Aba Anamoah (birth name: Rosemond Nana Aba McEwan-Anamoah, dem born am for June 19, 1980) be Ghanaian media personality. Til ein resignation from TV3, na she present de news wey she host top shows, wey dey include The Divas Show. Dem know am as 'English Madam' for social media top secof ein fluency insyd de English language. Na she be de General Manager of GHOne TV den Starr 103.5 FM. She currently be de director of business development give EIB network. She sanso be de ambassador give women dema football insyd Ghana.

Anamoah be a member of de Women's Premier League committee insyd Ghana. She sanso be a football fanatic wey dey support Manchester United den Accra Great Olympics.

 Ein Education 
Anamoah be a product of Ghana National College wey she get a background insyd Development Finance from de University of Ghana Business School. She sanso graduate banking den finance for GIMPA. She take up Executive Education courses wey dey include one insyd 21st Century Leadership from de Harvard Kennedy School (Harvard University).
 Ein Awards 
TV Personality of de Year, RTP Awards (2017, 2019).
TV Personality (Female), Glitz Africa Awards 2018.
TV News Anchor of de Year (2004, 2008, 2012, 2017).
 TV Development Show Host of de Year, RTP Awards 2018.
Excellence in Media Honors at de Ghana Women of de Year Honors 2019.

 Ein Life matter 
Nana Aba Anamoah be a Catholic. She give up for ein Medical School after she know say she dey preg. She be mommie of one, a son Jyotir, wey dey attend school insyd de United States.

 Philanthropy 
Dem sanso know am for ein charitable endeavors; for 25 January 2022, she launch Hearts Wide Open, a foundation she establish make e serve as a support system for those wey dey need funding for medical emergencies, school fees etc.

Insyd April 2023, Nana Aba support a man financially wey na dem offer a job insyd de United Kingdom buh he lack funds make he undergo medical checkup.

 References 

Category:Human
Category:Ghanaians
Category:Ghanaian television journalists
Category:Ghana Institute of Management and Public Administration alumni
Category:1978 births
Category:Ghanaian radio journalists
Category:Ghana National College alumni
Category:University of Ghana alumni
Category:Fante people
Category:Ewe people
Category:21st-century Ghanaian journalists
Category:21st-century Ghanaian women journalists
Category:Ghanaian newspaper journalists

 External links